-45-

**Zápisnica**

**z 4. pracovného zasadnutia Obecného zastupiteľstva**

**v Kráľovej nad Váhom**

**dňa 22. apríla 2015**

**Prítomní:**

|  |  |
| --- | --- |
| **Starosta obce:** | RNDr. Ferenc Bergendi |
| **Poslanci OZ:** | Ing. Ladislav Adamkó |
|  | Atila Forró |
|  | Ing. Imrich Kovács |
|  | Ondrej Kožuch |
|  | Ing. Kristián Morovič |
|  | Mgr. Hajnalka Oláh |
|  | Ing. Eliška Vargová |
|  | Ing. Štefan Vincze |
|  | Bc. Tibor Vincze |
|  |  |
| **Referentky OcÚ :** | Jaroslava Bergendiová |
|  | Erika Morovičová |
|  | Alžbeta Vadkertiová |
|  |  |
|  |  |
| **Hlavný kontrolór obce:** | Štefan Bencze |
|  |  |
| **Hosť:** | Tomáš Morovič |
|  | Ing. Arpád Beneš |

Zasadnutie otvoril a viedol starosta obce RNDr. Ferenc Bergendi, ktorý v úvode privítal všetkých prítomných a konštatoval, že všetci poslanci OZ boli na zasadnutie pozvaní osobne rozoslanými pozvánkami. Informoval všetkých prítomných, že priebeh rokovania je nahrávaný a napálený na DVD, čo tvorí prílohu zápisnice.

**1. Otvorenie zasadnutia, určenie overovateľov a zapisovateľa zápisnice**

a) Za overovateľov zápisnice boli navrhnutí poslanci OZ: Ing. Imrich Kovács

 Ing. Ladislav Adamkó

**Návrh na určenie overovateľov zápisnice poslanci OZ v Kráľovej nad Váhom**

**s c h v á l i l i**

**uznesením číslo 46a/2015-OZ**

**Prezentácia:** 9 poslancov OZ

**Za schválenie overovateľov zápisnice hlasovalo 8 poslancov OZ:** Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

**Zdržal sa 1 poslanec OZ:** Ing. Ladislav Adamkó,

b) Za zapisovateľku bola navrhnutá referentka OcÚ, Jaroslava Bergendiová

-46-

**Návrh na určenie zapisovateľky zápisnice poslanci OZ v Kráľovej nad Váhom**

**s c h v á l i l i**

**uznesením číslo 46b/2015-OZ**

**Prezentácia:** 9 poslancov OZ

**Za schválenie zapisovateľa zápisnice hlasovalo 9 poslancov OZ:** Ing. Imrich Kovács, Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

**2. Návrh na schválenie programu zasadnutia obecného zastupiteľstva**

Poslancom bola doručená pozvánka na zasadnutie obecného zastupiteľstva obsahujúca návrh programu zasadnutia. Návrh predniesol starosta obce RNDr. Ferenc Bergendi

1. Otvorenie zasadnutia, určenie overovateľov a zapisovateľa zápisnice
2. Návrh na schválenie programu zasadnutia obecného zastupiteľstva
3. Informácia o plnení uznesení
4. Návrh na schválenie rozpočtu Obce Kráľová nad Váhom na rok 2015 s výhľadom na roky 2016 a 2017
5. Odborné stanovisko hlavného kontrolóra k návrhu viacročného rozpočtu Obce Kráľová nad Váhom na roky 2015 – 2017 a k návrhu rozpočtu Obce Kráľová nad Váhom na rok 2015
6. Návrh na určenie platu starostu obce
7. Rôzne:
* Jozef Vince a Monika Vinceová, Kráľová nad Váhom č. 321 – Žiadosť o zmenu územného plánu
* Dezider Vadkerti, Kráľová nad Váhom č. 48 – Žiadosť o dobudovanie chodníka
* Informácia o stave rekonštrukcie kultúrneho domu
* Dotácia z Environmentálneho fondu na projekt „Vytvorenie nového verejného priestranstva – časť terénne a sadové úpravy
1. Záver

Starosta obce sa nakoniec opýtal, či má niekto návrh na doplnenie, alebo pripomienky k programu.

**Ing. Imrich Kovács, poslanec OZ** – podal návrh na zrušenie uznesenia č. 40/2011-OZ

**RNDr. Ferenc Bergendi, starosta obce** – dodal, že bude mať pripomienku ohľadom komisie výstavby, územného plánovania, životného prostredia, dopravy a bytových záležitostí

**Mgr. Hajnalka Oláh, poslankyňa OZ** – bude žiadať informácie ohľadom: obecných dní, podanej interpelácie, verejného osvetlenia, dňa učiteľov, výzvy na dotácie a podá návrh na verejného zhromaždenie obyvateľov obce

**Bc. Tibor Vincze, poslanec OZ** – bude žiadať informáciu ohľadom majetkového priznania starostu obce

Po prerokovaní poslanci obecného zastupiteľstva prijali:

**Uznesenie číslo 47/2015-OZ**

**Obecné zastupiteľstvo v Kráľovej nad Váhom**

**s c h v á l i l o**

**program zasadnutia obecného zastupiteľstva s doplnením o navrhnuté body.**

-47-

**Prezentácia:** 9 poslancov OZ

**Za schválenie programu zasadnutia obecného zastupiteľstva hlasovalo 9 poslancov OZ**: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

**3. Informácia o plnení uznesení**

**Štefan Bencze, kontrolór obce** – podal informáciu ohľadom kontroly plnenia uznesení z 3. zasadnutia OZ konaného dňa 18. marca 2015. Písomná forma správy bola doručená poslancom OZ.

**Ing. Imrich Kovács, poslanec OZ** – sa informoval ohľadom uznesenia, s ktorým bolo schválené pridelenie ceny obce, či to nebude duplicitne schválené.

**RNDr. Ferenc Bergendi, starosta obce** – dodal, že na minulom zasadnutí bol schválený návrh pre koho obec pridelí cenu obce, a ak navrhnutá osoba prijme návrh na slávnostnom zasadnutí, v septembri bude schválené pridelenie.

**Mgr. Hajnalka Oláh, poslankyňa OZ** – sa opýtala, či kontrolór obce prekontroloval koncesnú zmluvu na verejné osvetlenie

**Štefan Bencze, kontrolór obce** – informoval poslankyňu, že kontrola všetkých zmlúv za IV. Q 2014 vrátane koncesnej zmluvy je zaradená do plánu kontrolnej činnosti hlavného kontrolóra obce na I. polrok 2015. Plán kontrolnej činnosti schválilo obecné zastupiteľstvo na 3. zasadnutí dňa 18.3.2015

Po prerokovaní poslanci obecného zastupiteľstva prijali:

**Uznesenie číslo 48/2015-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**správu hlavného kontrolóra obce o kontrole plnenia uznesení z 3. zasadnutia Obecného zastupiteľstva v Kráľovej nad Váhom konaného dňa 18. marca 2015**

**Prezentácia:** 9 poslancov OZ

**Správu o plnení uznesení brali na vedomie 9 poslanci OZ**: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

1. **Návrh na schválenie rozpočtu Obce Kráľová nad Váhom na rok 2015 s výhľadom na roky 2016 a 2017**
2. **Odborné stanovisko hlavného kontrolóra k návrhu viacročného rozpočtu Obce Kráľová nad Váhom na roky 2015 – 2017 a k návrhu rozpočtu Obce Kráľová nad Váhom na rok 2015**

**RNDr. Ferenc Bergendi, starosta obce** – informoval prítomných, že dňa 7.4.2015 bolo zasadnutie komisie finančnej, správy obecného majetku, kontrolnej a priestupkovej, na ktorom bol prítomný. Na zasadnutí prerokovali spracovaný materiál - rozpočet obce v tabuľkovej aj textovej časti na rok 2015 aj s výhľadom na roky 2016 a 2017 – ktorý vypracovala Ing. Eliška Vargová, poslankyňa OZ v spolupráci s členmi komisie finančnej, správy obecného majetku, kontrolnej a priestupkovej a referentky OcÚ, Eriky Morovičovej. Materiál bol doručený poslancom OZ.

-48-

Starosta obce mal námietku na bytovú politiku, nakoľko v rozpočte nie sú vyčlenené finančné prostriedky na pokračovanie výstavby bytov.

Na zasadnutí komisie prerokovali aj Odborné stanovisko hlavného kontrolóra k návrhu viacročného rozpočtu Obce Kráľová nad Váhom na roky 2015-2017 a k návrhu rozpočtu Obce Kráľová nad Váhom na rok 2015. Stanovisko hlavného kontrolóra k návrhu rozpočtu je kladné. Všetky materiály k rozpočtu obce a stanovisko hlavného kontrolóra boli doručené poslancom OZ.

**Ing. Eliška Vargová, poslankyňa OZ** – v krátkosti informovala prítomných o návrhu rozpočtu obce na rok 2015, ktorý je zostavený na základe predpokladaného budúceho vývoja v roku 2015 a zapracovaných predložených požiadaviek obecného úradu, komisií OZ. Tabuľka rozpočtu na roky 2015-2017 obsahuje aj plnenia rozpočtov za roky 2012-2014, ako aj schválený rozpočet na rok 2014. Rozpočet obce je koncipovaný ako prebytkový s identifikáciou rizík. Podotýkala, že rozpočet obce bol zverejnený na internetovej stránke obce, ale nebola zverejnené textová časť a rozpočet nebol zverejnený na úradnej tabuli pred obecným úradom.

**Štefan Bencze, kontrolór obce** – pri spracovaní odborného stanoviska vychádzal z posúdenia predloženého návrhu viacročného rozpočtu obce na roky 2015-2017 a návrhu rozpočtu na rok 2018 z dvoch hľadísk: zákonnosť predloženého návrhu a metodická správnosť návrhu. Predložený návrh viacročného rozpočtu na roky 2015-2017 a návrh rozpočtu na rok 2015 v plnej miere akceptuje ustanovenia zákona č. 583/2004 Z. z. o rozpočtových pravidlách územnej samosprávy a ustanovenia článku 9 ods. 1 až 3 zákona č. 493/2011 Z. z. o rozpočtovej zodpovednosti. V návrhu rozpočtu je predložená aj analýza východísk rozpočtu, priority rozpočtu, prehľad a predpokladaný vývoj úverovej zaťaženosti a riziká rozpočtu. Rozpočet na rok 2015 a na výhľadové roky 2016-2017 je prebytkový a vychádza z upravenej základne rozpočtových príjmov a výdavkov z predchádzajúceho rozpočtového roka, z požiadaviek obecného úradu ako organizačnej jednotky obce a komisií zriadených pri OZ, z platných zmlúv a z predpokladaných a plánovaných investícií obce. Zostavenie príjmových a výdavkových položiek je v súlade s rozpočtovou a ekonomickou klasifikáciou podľa ustanovenia MF SR. Predložený návrh viacročného rozpočtu so zostatkami finančných prostriedkov z predchádzajúceho obdobia, reálne postavenými príjmami a výdavkami rozpočtu obce, pevnou finančnou disciplínou a efektivitou vynaloženia verejných finančných prostriedkov dáva predpoklad na úspešné a transparentné hospodárenie obce aj v roku 2015. Vzhľadom k tomu, že predložený návrh viacročného rozpočtu na roky 2015-2017 a na rozpočtový rok 2015 zodpovedá všetkým ustanoveniam platných právnych predpisov, odvolávajúc sa na ustanovenia § 9 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, podľa § 18f ods. 1 písm. c) zákona č. 369/1990 Zb. o obecnom zriadení v platnom znení odporúča Obecnému zastupiteľstvu v Kráľovej nad Váhom schváliť rozpočet obce na rok 2015 bez pripomienok podľa predloženej prílohy, brať na vedomie rozpočet obce na roky 2016-2017 bez pripomienok a uložiť obecnému úradu v súlade s ustanovením čl. 9 ods. 2 zákona č. 493/2011 o rozpočtovej zodpovednosti v znení neskorších predpisov do 30 dní od schválenia rozpočtu zverejniť rozpočet obce na úradnej tabuli a na internetovej stránke obce.

Po prerokovaní poslanci obecného zastupiteľstva prijali:

**Uznesenie číslo 49/2015-OZ**

**Obecné zastupiteľstvo v Kráľovej nad Váhom**

**p r e r o k o v a l o**

**návrh rozpočtu Obce Kráľová nad Váhom na rok 2015 s výhľadom na roky 2016 a 2017**

-49-

**s c h v á l i l o**

**rozpočet Obce Kráľová nad Váhom na rok 2015 s výhľadom na roky 2016 a 2017 nasledovne:**

|  |  |
| --- | --- |
| **Bežné príjmy:** | **746559,50 EUR** |
| **Bežné výdavky:**  | **657195,32 EUR** |
| **Rozdiel:** | **89364,18 EUR** |
|  |  |
| **Kapitálové príjmy:**  | **259908,76 EUR** |
| **Kapitálové výdavky:**  | **311132,27 EUR** |
| **Rozdiel:** | **-51223,51 EUR** |
|  |  |
| **Spolu príjmy bez príjmových finančných operácií:**  | **1006468,26 EUR** |
| **Spolu výdavky bez výdavkových finančných operácií:**  | **968327,59 EUR** |
| **Rozdiel bez finančných operácií:** | **38140,67 EUR** |
|  |  |
| **Príjmové finančné operácie:** | **31000,00 EUR** |
| **Výdavkové finančné operácie:** | **62400,00 EUR** |
| **Rozdiel:** | **-31400,00 EUR** |
|  |  |
| **Rozpočet na rok 2015 celkom:** |  |
| **Príjmy celkom:** | **1037468,26 EUR** |
| **Výdavky celkom:** | **1030727,59 EUR** |
| **Rozdiel celkom:** | **6740,67 EUR** |

**b e r i e n a  v e d o m i e**

1. **výhľadový rozpočet na roky 2016 a 2017**
2. **Odborné stanovisko hlavného kontrolóra k návrhu viacročného rozpočtu Obce Kráľová nad Váhom na roky 2015-2017 a k návrhu rozpočtu Obce Kráľová nad Váhom na rok 2015**

**Prezentácia:** 9 poslancov OZ

**Rozpočet Obce Kráľová nad Váhom na rok 2015 s výhľadom na roky 2016 a 2017 prerokovali, schválili a brali na vedomie 9 poslanci OZ**: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

1. **Návrh na určenie platu starostu obce**

**Ing. Eliška Vargová, poslankyňa OZ, predsedníčka komisie finančnej, správy obecného majetku, kontrolnej a priestupkovej** – predložila návrh na určenie platu starostu obce. Materiál bol predkladaný v nadväznosti na ust. § 11 zákona SNR č. 369/1990 Zb. o obecnom zriadení v znení neskorších predpisov. Navrhla dve alternatívy: 1. mesačný plat starostu obce s účinnosťou od 1.1.2015 podľa § 3 ods. 1 zákona č. 253/1994 Z. z. vo výške 1699,- EUR a 2. mesačný plat starostu obce s účinnosťou od 1.1.2015 podľa § 3 ods. 1 zákona č. 253/1994 Z. z. vo výške 1699,- EUR zvýšený podľa § 4 ods. 2 zákona č. 253/1994 Z. z. o percento, ktoré navrhne obecné zastupiteľstvo ( môže byť až 70 %).

**RNDr. Ferenc Bergendi, starosta obce** – dodal , že poslancom OZ bol doručený aj materiál: „Kritéria vecného posúdenia platu starostu obce“. Materiál bol vypracovaný na základe odporúčania v publikácií „Miestna samospráva – Základné princípy fungovania II“ (str. 125-126), ktorú vydala Asociácia vzdelávania samosprávy. V publikácií je uvedené: „Pri rozhodovaní o plate starostu treba dbať veľmi dôsledne na povinnosť, že plat musí byť v zápisnici uvedený v presnej výške stanovenej v eurách (§4 ods. 9). Zákon, žiaľ, neobsahuje žiadne kritériá, ktoré by garantovali vecnosť posudzovania platu starostu.

-50-

V rámci prípravy rozhodnutia preto odporúčam ponúknuť, aby sa rozhodovanie opieralo o štandardné kritériá spravodlivého hodnotenia práce, napríklad:

* *objektívne kritériá* (nezávislé na osobe): počet obyvateľov v rámci rozpätia danej platovej skupiny podľa zákona, náročnosť výkonu funkcie v danej samospráve, v danom období a pod.,
* *subjektívne kritériá* (spojené s konkrétnou osobou): odborná kvalifikácia a skúsenosti potrebné pre výkon funkcie štatutárneho orgánu obecnej samosprávy a skutočne dosiahnuté výsledky.“

a zároveň sa opýtal, či o tom rokovali v komisiách OZ, alebo mienia o tých kritériách rokovať.

**Ing. Eliška Vargová, poslankyňa OZ** – boli podané dva návrhy na určenie platu, ak poslanci OZ chcú navýšiť plat starostu môžu podať návrh na navýšenie, treba o tom rokovať a netreba vymýšľať vzorce.

Rozprava medzi poslancami OZ ohľadom kritérií na posúdenie platu starostu obce (viď. záznam na DVD).

Po rozprave **Atila Forró, poslanec OZ** podal návrh na navýšenie platu starostu obce o 53 %.

**Za navýšenie** platu starostu obce o 53 % hlasovali 2 poslanci OZ: Atila Forró, Ing. Kristián Morovič

**Proti navýšeniu** hlasovali 6 poslanci OZ: Ing. Kovács Imrich, Kožuch Ondrej, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze

**Zdržal sa** hlasovania 1 poslanec OZ: Ing. Ladislav Adamkó

Po hlasovaní poslanci OZ rokovali o dátume účinnosti platu starostu – 1.1.2015 alebo 1.5.2015 (viď. záznam na DVD).

Na konci rokovania kontrolór obce oboznámil poslancov OZ so stanoviskom Okresnej prokuratúry Nové Zámky ohľadom platu starostu obce, v ktorom sa uvádza, že opätovne zvolenému starostovi obce patrí plat schválený predchádzajúcim zastupiteľstvom do doby, pokiaľ nové zastupiteľstvo nerozhodne o novom plate starostu obce.

Po prerokovaní starosta obce predniesol 1. alternatívu návrhu na určenie platu starostu obce a poslanci OZ prijali:

**Uznesenie číslo 50/2015-OZ**

**Obecné zastupiteľstvo v Kráľovej nad Váhom**

**p r e r o k o v a l o**

**návrh na určenie platu starostu obce**

**u r č i l o**

**v súlade so zákonom NR SR č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov, v rozsahu úväzku určenom obecným zastupiteľstvom najneskôr 90 dní pred voľbami, mesačný plat starostu Obce Kráľová nad Váhom, RNDr. Ferenca Bergendiho s účinnosťou od 1.5.2015 podľa § 3 ods. 1 zákona č. 253/1994 Z. z. vo výške 1699,- Eur.**

**Prezentácia:** 9 poslancov OZ

**Za plat starostu obce hlasovalo 6 poslancov OZ**: Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze

**Proti hlasovali 3 poslanci OZ:** Ing. Ladislav Adamkó, Ing. Kristián Morovič, Atila Forró

-51-

1. **Rôzne**
2. **Ing. Imrich Kovács, poslanec OZ** – podal návrh na zrušenie uznesenie číslo 40/2011-OZ zo dňa 23.3.2011, ktorým bol schválený Rokovací poriadok Obecnej rady Kráľová nad Váhom. Svoj návrh predložil z dôvodu, že Obecné zastupiteľstvo v Kráľovej nad Váhom dňa 21.1.2015 prijalo uznesenie číslo 4/2015-OZ, ktorým nezriadilo obecnú radu. Navrhuje, aby bol zrušený dokument „Rokovací poriadok Obecnej rady“ a aby na internetovej stránke obce bol vyznačený ako neplatný.

Po prerokovaní poslanci OZ prijali:

**Uznesenie číslo 51/2015-OZ**

**Obecné zastupiteľstvo v Kráľovej nad Váhom**

**z r u š í**

**uznesenie číslo 10/2011-OZ zo dňa 23.3.2011, ktorým bol schválený Rokovací poriadok Obecnej rady Kráľová nad Váhom**

**Prezentácia:** 9 poslancov OZ

**Za zrušenie uznesenia hlasovalo 9 poslancov OZ**: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

1. **RNDr. Ferenc Bergendi, starosta obce** –pridelenie nájomných bytov patrí do kompetencie komisie výstavby, územného plánovania, životného prostredia, dopravy a bytových záležitostí - navrhol, aby pri posudzovaní dokladov žiadateľov o pridelenie bytu (daňové priznania, potvrdenia o príjme) boli prítomní iba členovia komisie, ktorí sú poslancami OZ a zamestnanec obce.

Rozprava medzi poslancami OZ a kontrolórom obce ohľadom prítomnosti všetkých členov komisie, alebo len časti členov komisie (viď. záznam na DVD)

Na konci rozpravy poslanci OZ navrhli, aby v budúcnosti bola aktualizovaná databáza žiadateľov o pridelenie bytov a pri následnom prideľovaní bytu budú rozhodovať všetci členovia komisie uchádzačom, ktorí spĺňajú kritériá v zmysle platných právnych predpisov.

Starosta obce informoval prítomných, že toho času sa byt č. 709/5 uvoľní k 1.6.2015 a navrhuje ho prideliť záujemcovi z Obce Kráľová nad Váhom, Richardovi Bergendi s rodinou.

Po prerokovaní poslanci OZ prijali:

**Uznesenie číslo 52/2015-OZ**

**Obecné zastupiteľstvo v Kráľovej nad Váhom**

**s c h v á l i l o**

**pridelenie bytu Richardovi Bergendimu s rodinou.**

**Prezentácia:** 9 poslancov OZ

**Za pridelenie bytu hlasovalo 7 poslancov OZ**: Ing. Ladislav Adamkó, Ing. Imrich Kovács, Ondrej Kožuch, Ing. Štefan Vincze, Bc. Tibor Vincze, Ing. Kristián Morovič, Atila Forró

**Zdržali sa 2 poslankyne OZ:** Ing. Eliška Vargová, Mgr. Hajnalka Oláh

-52-

1. **Jozef Vince a Monika Vinceová, Kráľová nad Váhom č. 321 – Žiadosť o zmenu územného plánu** – menovaní podali žiadosť z dôvodu, že na parcelách č. 1447/5, 1447/6 a 1447/10 plánujú výstavbu rodinných domov, a lokalita, v ktorej sa uvedené parcely nachádzajú, nie sú určené na bytovú výstavbu. Všetky náklady spojené so zmenou územného plánu obce by hradili menovaní.

Rozprava medzi poslancami OZ ohľadom zmeny územného plánu obce (viď. záznam na DVD).

**Ing. Štefan Vincze, poslanec OZ** – navrhol, aby obec urobila prieskum aj u ostatných občanov, ktorí majú záujem o zapracovanie svojich námetov do územného plánu. V tomto roku treba zverejniť výzvu o zámere obce na zmenu a doplnky územného plánu a na úrovni stavebnej komisie vyhodnotiť došlé požiadavky. Na základe takto pozbieraných námetov resp. zámerov v ďalšom roku navrhnúť obstaranie zmien a doplnkov územného plánu obce tak, aby bola splnená aj podmienka povinnosti štvorročnej revízie aktuálnosti územného plánu.

**Ing. Arpád Beneš** – požiadal o slovo, ktoré mu bolo pridelené a informoval prítomných, že aj on podal žiadosť o zapracovanie parcely č. 3299/225 do územného plánu za účelom IBV resp. časť plochy na podnikateľské aktivity.

Jeho pripomienka k zmenám a doplnkom územnému plánu a ďalšie pripomienky prítomných sú nahrávané a napálené na DVD, čo tvorí prílohu zápisnice.

Po prerokovaní poslanci OZ prijali:

**Uznesenie číslo 53/2015-OZ**

**Obecné zastupiteľstvo v Kráľovej nad Váhom**

**s a  r o z h o d l o**

**predložený materiál stiahnuť zo zasadnutia OZ**

**u l o ž i l o**

**jednotlivým komisiám OZ prerokovať v súčasnom období navrhované zmeny a doplnky územného plánu a k problematike sa vrátiť po predložení ďalších prípadných návrhov zo strany obyvateľov obce na základe oznámenie o zámere obstarávania Zmien a doplnkov č. 2 územného plánu Obce Kráľová nad Váhom**

**Prezentácia:** 9 poslancov OZ

**Za schválenie uznesenia hlasovalo 9 poslancov OZ**: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

1. **Dezider Vadkerti, Kráľová nad Váhom č. 48 – Žiadosť o dobudovanie chodníka**

Rozprava medzi poslancami OZ ohľadom chodníkov v obci (viď. záznam na DVD). Na záver rozpravy poslanci OZ dospeli k záveru, že menovanému žiadateľovi obec oznámi, že na rok 2015 obec nemá schválené finančné prostriedky na výstavbu a rekonštrukciu miestnych chodníkov.

1. **Informácia o stave rekonštrukcie kultúrneho domu** – starosta obce informoval prítomných, že rekonštrukčné práce v najbližších dňoch budú dokončené
2. **Dotácia z Environmentálneho fondu na projekt „Vytvorenie nového verejného priestranstva – časť terénne a sadové úpravy** – obec obdŕžala oznámenie o schválení dotácie na predložený projekt vo výške 5000,- EUR. Podmienkou poskytnutia je preukázanie, že obec má na

-53-

financovanie projektu zabezpečených najmenej 5 % nákladov z iných zdrojov, teda sumu 263,16 EUR.

1. **Mgr. Hajnalka Oláh, poslankyňa OZ** – žiadala odpoveď na svoju interpeláciu, kde sa dotazovala čo je s kronikou obce, kedy bol vykonaný posledný zápis do kroniky, či bol vytvorený fond opráv a ako bol použitý – žiada písomnú odpoveď. Ďalej tlmočila otázku občanov: prečo sú lampy verejného osvetlenia na každom druhom stĺpe, a v niektorých uliciach sú lampy na každom stĺpe.

**RNDr. Ferenc Bergendi, starosta obce** – ohľadom verejného osvetlenia dodal, že zhotoviteľ rekonštrukčných prác sa tak rozhodol s mojou osobou.

**Mgr. Hajnalka Oláh, poslankyňa OZ** – ďalej žiadala informácie:

1. na koho sa treba obrátiť ohľadom informácií o obecných dňoch
2. o zabezpečení hlavného programu obecných dní
3. o oslovení navrhovanej osoby o pridelenie ceny obce
4. z akého dôvodu nebol zorganizovaný deň učiteľov

Navrhla zverejnenie výziev na predloženie žiadostí o dotácie na športové aktivity vo výške 10000,- EUR a na kultúrne činnosti vo výške 5000,- EUR. Výzvu na poskytnutie dotácie pre oblasť vzdelávania a výchovy detí a mládeže navrhuje nezverejniť komisia školstva, sociálnych vecí a informovanosti, nakoľko akcie ako plavecký výcvik by mali financovať rodičia, ako to robia aj v iných školách. Školy cez ZRPŠ by sa mohli uchádzať o dotácie na kultúrne akcie. Termín predloženia žiadosti navrhla do 31.5.2015

**RNDr. Ferenc Bergendi, starosta obce** – priebežne odpovedal na jednotlivé otázky položené poslankyňou:

* ohľadom informácií o obecných dní poslanci OZ sa môžu obrátiť na jeho osobu, hlavný program je zabezpečený, navrhnutá osoba na cenu obce návrh prijala,
* deň učiteľov nebol zorganizovaný, nakoľko rozpočet obce ešte nebol schválený a kultúrny dom je v rekonštrukcii a jeho organizovanie v blízkej budúcnosti nie je aktuálne.

Rozprava medzi poslancami OZ ohľadom dotácií na šport a školstvo (viď. záznam na DVD).

**Erika Morovičová, referentka OcÚ** – sa opýtala, či môže pre FC Kráľová nad Váhom preúčtovať zálohu na dotáciu, lebo bolo povedané na predošlom zasadnutí, že po schválení rozpočtu obce, bude poskytnutá záloha pre FC

**Mgr. Hajnalka Oláh, poslankyňa OZ** – dodala, že až po termíne a vyhodnotení predložených žiadostí o dotácie. V budúcnosti obecné zastupiteľstvo môže navrhnúť iný spôsob poskytnutia dotácie.

Po prerokovaní poslanci OZ prijali:

**Uznesenie číslo 54/2015-OZ**

**Obecné zastupiteľstvo v Kráľovej nad Váhom**

**s c h v á l i l o**

**zverejnenie výzvy na predloženie žiadosti o poskytnutie dotácie z rozpočtu obce na rok 2015 pre oblasť: „Podpora športových aktivít“ vo výške 10000,- EUR a pre oblasť „Kultúrne a voľno-časové aktivity“ vo výške 5000,- EUR. Termín predloženia žiadostí je 31.5.2015**

-54-

**Prezentácia:** 9 poslancov OZ

**Za schválenie uznesenia hlasovalo 9 poslancov OZ**: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

**Mgr. Hajnalka Oláh, poslankyňa OZ** – navrhla v mesiaci máj zvolať zhromaždenie obyvateľov obce. Občania by sa mohli vyjadriť: kde by bolo vhodné postaviť detské ihrisko, či majú záujem o nájomné byty a mohli by sa vyjadriť k zmene územného plánu obce

**Atila Forró, poslanec OZ** – dodal, že podľa neho vo veci výstavby nájomných bytov by sa mohli rozhodovať poslanci OZ, kým obec môže požiadať o poskytnutie dotácie na výstavbu a záujemcov o byty je dosť.

Rozprava medzi prítomnými ohľadom navrhnutých tém na vyjadrenie a termínu zhromaždenia obyvateľov obce(viď. záznam na DVD).

Na záver rozpravy sa poslanci OZ dohodli, že zhromaždenie obyvateľov obce bude dňa 21.5.2015 o 18,30 hodine v miestnom kultúrnom dome a v týždni, v ktorom sa uskutoční zhromaždenie, treba informovať občanov verejným rozhlasom.

Po prerokovaní poslanci OZ prijali:

**Uznesenie číslo 55/2015-OZ**

**Obecné zastupiteľstvo v Kráľovej nad Váhom**

**s c h v á l i l o**

**zvolanie zhromaždenia obyvateľov obce na deň 21.5.2015, o 18,30 hodine, v miestnom kultúrnom dome, témy zhromaždenia obyvateľov obce:**

* **návrhy na miesto pre postavenie detského ihriska**
* **záujem o výstavbu nájomných bytov**
* **zmena územného plánu obce**

**Prezentácia:** 9 poslancov OZ

**Za schválenie uznesenia hlasovalo 9 poslancov OZ**: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

**Mgr. Hajnalka Oláh, poslankyňa OZ** – žiadala informáciu, či už obec má vytvorený profil obce na stránke úradu verejného obstarávania

**Alžbeta Vadkertiová, referentka OcÚ** – áno, obec už má vytvorený profil.

1. **Ing. Ladislav Adamkó, poslanec OZ** – sa opýtal od Ing. Elišky Vargovej prečo sa informuje ohľadom verejného obstarávania hneď na úrade verejného obstarávania a nie v prvom rade na obecnom úrade. Až keď sa jej niečo nepozdáva by mala postupovať cez vyššie úrady.

**Ing. Eliška Vargová, poslankyňa OZ** – dodala, že nakoľko nenašla profil obce a na stránke obce neboli dostatočné informácia, žiadala úrad verejného obstarávania o prešetrenie.

-55-

Rozprava medzi poslancami OZ ohľadom profilu obce, verejného obstarávania, zmluvných vzťahov obce, návrhov Ing. Elišky Vargovej, obecných dní, fungovania obecného zastupiteľstva, obecného úradu, rozpočtu obce, internetovej stránky a informovania obyvateľov v minulosti a v budúcnosti (viď. záznam na DVD).

1. **Bc. Tibor Vincze, poslanec OZ** – sa informoval ohľadom majetkových priznaní vedúcich zamestnancov obce

**Erika Morovičová, referentka OcÚ** – dodala, že sú podané

1. **Záver**

Na záver poslanci OZ sa dohodli, že budúce zasadnutie obecného zastupiteľstva bude 17.6.2015 a starosta obce RNDr. Ferenc Bergendi zasadnutie obecného zastupiteľstva ukončil a súčasne poďakoval prítomným za ich účasť.

RNDr. Ferenc Bergendi Ing. Imrich Kovács

 starosta obce

 Ing. Ladislav Adamkó